

**REPUBLIKA HRVATSKA**

**KARLOVAČKA ŽUPANIJA**

Osnovna škola Eugena Kvaternika Rakovica

Rakovica 95, 47245 Rakovica

Tel./fax.: 047/784-016

KLASA: 600-04/22-03/07

URBROJ: 2133-38-22-1

U Rakovici, 26. kolovoza 2022.

Sukladno člancima 35. do 39. Statuta Osnovne škole Eugena Kvaternika Rakovica, predsjednica Školskog odbora upućuje

**POZIV**

za 16. sjednicu Školskog odbora koja će se održati **31. kolovoza 2022.** godine s početkom u 13:00 sati, u školskoj zbornici.Za sjednicu se predlaže sljedeći

**dnevni red:**

1. Usvajanje Zapisnika s 15. sjednice održane 22. srpnja 2022.
2. Izvješće ŠSKa
3. Imenovanje voditelja ŠSK
4. Podizanje cijene školskog obroka i usklađivanje sa eurom
5. Davanje suglasnosti za zapošljavanje

- učitelji/ica Fizike

- Pomoćnici u nastavi

1. Različito

Predsjednica Školskog odbora:  
(Marija Hazler, dipl.učit.)

**REPUBLIKA HRVATSKA  
KARLOVAČKA ŽUPANIJA  
OSNOVNA ŠKOLA EUGENA KVATERNIKA**  
Rakovica 95, 47245 Rakovica  
Tel./fax.: 047/784-016  
  
KLASA: 600-04/22-03/07

URBROJ: 2133-38-22-2  
U Rakovici 31. kolovoza 2022.

**Z A P I S N I K**

s 16. sjednice Školskog odbora **Osnovne škole Eugena Kvaternika** Rakovica, održane dana 31. kolovoza 2022. godine s početkom u 12 sati u školskoj zbornici.

Nazočni članovi Školskog odbora:

1. Marija Hazler
2. Snježana Bićanić
3. Ana Sekulić
4. Davor Salopek

Opravdano su izostali Dragan Franjković, Katica Matešić i Milan Hodak.

Uz nazočne članove Školskog odbora, sjednici još prisustvuje ravnateljica škole gđa Jelena Požega i tajnica škole Valentina Kraljiček kao zapisničarka.

Sjednica je započela u 12 sati.

Poziv s dnevnim redom i radnim materijalima za sjednicu upućen je članovima elektronskim putem.  
**Dnevni red:**

1. Usvajanje Zapisnika s 15. sjednice održane 22. srpnja 2022.
2. Izvješće ŠSKa
3. Imenovanje voditelja ŠSK
4. Podizanje cijene školskog obroka i usklađivanje sa eurom
5. Davanje suglasnosti za zapošljavanje

- učitelji/ica Fizike

- Pomoćnici u nastavi

1. Različito

**Ad 1) Usvajanje Zapisnika s 15. sjednice održane 22. srpnja 2022.**

Zapisnik je jednoglasno usvojen.

**Ad 2) Izvješće ŠSKa**

Ravnateljica škole čita Izvještaj ŠSK-a za školsku godinu 2021./2022. koje je pripremio voditelj ŠSK-a, učitelj tjelesne i zdravstvene kulture Matej Barić. Jednoglasno je donesena Odluka o usvajanju.

**Ad 3) Imenovanje voditelja ŠSK**

Voditelj ŠSKa u školskoj godini 2021./2022. bio je učitelj tjelesne i zdravstvene kulture Matej Barić. Kako je on jedini učitelj tjelesne kulture predlaže se njegovo imenovanje i za školsku godinu 2022./2023. Članovi ŠO jednoglasno donose Odluku o imenovanju.

**Ad 4) Podizanje cijene školskog obroka i usklađivanje sa eurom**

Ravnateljica ukratko objašnjava kako su porasle cijene namirnica te nam sadašnjih 7 kuna po danu ne pokriva cijenu obroka. Cijena školske prehrane promijenjena je sa 6 na 7 kuna u ožujku 2022. nakon godina održavanja iste cijene prehrane. Na pragu prelaska na euro očekujemo povećanje cijena te se sadašnja dva suha i tri kuhana obroka tjedno ne mogu ostvariti sa sadašnjom cijenom obroka

Odluka o povećanju cijene školskog obroka sa 7,00 kn na 9,04 kn odnosno 1,20 eura jednoglasno je usvojena.

**Ad 5) Davanje suglasnosti za zapošljavanje - Fizika i PUN**

Članovi donose jednoglasnu Odluku o davanju suglasnosti za zapošljavanje na mjestu učitelja Fizike Mateja Barića.

Članovi donose jednoglasnu Odluku o davanju suglasnosti za zapošljavanje na pomoćnica u nastavi Milke Filipčić i Ivane Gašparović.

**Ad 6) Različito**

Ravnateljica je odustala od rotacije učiteljica razredne nastave jer nije dobila potporu učiteljica kao ni nekih roditelja. Učiteljice razredne nastave odbijale su ući u dodijeljeni im razred, ravnateljica nije htjela ostaviti učenike bez učiteljica.

Sjednica je završila u 13 sati.

Zapisničarka: Predsjednica Školskog odbora:

(Valentina Kraljiček, struč.spec.admin.publ.) (Marija Hazler, dipl.učit.)